Document ID: 32002R0204

32002R0204
L 036/1
JURNALUL OFÍCIAL AL UNIUNII EUROPENE
REGULAMENTUL (CE) NR. 204/2002 AL COMISIEI
din 19 decembrie 2001
de modificare a Regulamentului (CEE) nr. 3696/93 al Consiliului privind clasificarea statistică a produselor în funcție de activitate (CPA) în Comunitatea Economică Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3696/93 al Consiliului din 29 octombrie 1993 privind clasificarea statistică a produselor în funcție de activitate în Comunitatea Economică Europeană (1), astfel cum a fost modificat prin Regulamentul (CE) nr. 1232/98 al Comisiei (2), în special articolele 5 litera (b) și 6,
întrucât:
(1)
Regulamentul (CEE) nr. 3696/93 a stabilit o clasificare statistică a produselor în funcție de activitate, denumită în continuare CPA, pentru a satisface cerințele privind statisticile în cadrul Comunității.
(2)
Actualizarea clasificării statistice a activităților economice (cunoscută în mod curent ca NACE rev. 1) în Comunitate necesită modificarea CPA.
(3)
Revizuirea Sistemului Armonizat și a Nomenclaturii Combinate (HS/CN), în conformitate cu Regulamentul (CE) nr. 2031/2001 al Comisiei din 6 august 2001 de modificare a anexei I la Regulamentul (CEE) nr. 2658/87 al Consiliului privind nomenclatura tarifară și statistică și privind Tariful Vamal Comun (3) necesită modificarea CPA, precum și o armonizare și clarificare a textelor.
(4)
Este necesar să se modifice CPA pentru a păstra conectarea internațională a sistemului, precum și pentru a determina o convergență pe plan mondial.
(5)
Regulamentul (CEE) nr. 3696/93 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3696/93 se înlocuiește cu textul din anexa la prezentul Regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2001.

Labels: 12
3
19